กระทู้ถามที่ ๓๖๐ ร.

เรื่อง ขอทราบแนวทางการแก้ไขปัญหาฝึกอบรมแรงงาน
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงแรงงาน ดังต่อไปนี้

เนื่องด้วยปัจจุบันกรมพัฒนาฝีมือแรงงาน ซึ่งเป็นหน่วยงานสังกัดกระทรวงแรงงาน มีการเปิดอบรมแรงงานในหลากหลายสาขาอาชีพ ในหลาย ๆ จังหวัด อย่างไรก็ตาม การอบรมของกรมพัฒนาฝีมือแรงงานประสบกับปัญหาที่หลากหลาย เช่น ในหลายสาขาว่าไม่มีผู้สมัครเข้าอบรมหรือมีผู้สมัครเข้าอบรมน้อย หรือในหลายๆสาขามีผู้สมัครมากเกินกว่าที่ทางหน่วยงานจะรับได้ จนทำให้ผู้สมัครเสียโอกาสในการเข้าอบรมหรือจำเป็นต้องเดินทางไปอบรมที่หน่วยงานในจังหวัดอื่น จึงขอเรียนถามว่า

๑. กระทรวงแรงงาน มีแผนแนวทางป้องกันและควบคุมปัญหาในเรื่องของโอกาสในการเข้าถึงการอบรมของประชาชนหรือไม่ อย่างไร ขอทราบรายละเอียด

๒. กระทรวงแรงงาน มีหลักเกณฑ์และวิธีการในการคัดเลือกสาขาอาชีพที่เปิดทำการสอนในแต่ละหน่วยงานหรือในแต่ละจังหวัดอย่างไร ขอทราบรายละเอียด

๓. ข้อจำกัด ปัญหา หรืออุปสรรคของกระทรวงแรงงานในการดำเนินการอบรมแรงงานคืออะไร ขอทราบรายละเอียด

ขอให้ตอบในราชกิจจานุเบกษา

สภาผู้แทนราษฎร
๒๙ กุมภาพันธ์ ๒๕๖๗

คำตอบกระทู้ถามที่ ๓๖๐ ร.

ของ นางสาวรักชนก ศรีนอก สมาชิกสภาผู้แทนราษฎร พรรคก้าวไกล กรุงเทพมหานคร เรื่อง ขอทราบแนวทางการแก้ไขปัญหาฝึกอบรมแรงงาน

ข้าพเจ้า นายพิพัฒน์ รัชกิจประการ รัฐมนตรีว่าการกระทรวงแรงงาน ขอตอบกระทู้ถามของท่านสมาชิกผู้ทรงเกียรติ ดังนี้

๑. กระทรวงแรงงานตระหนักถึงปัญหาเรื่องโอกาสในการเข้าถึงการอบรมของประชาชน โดยมีแผนแนวทางป้องกันและควบคุมปัญหา ดังนี้

๑.๑ มีการขยายโอกาสในการเข้าถึงการอบรมแก่ประชาชนทั่วประเทศ ดังนี้

๑) จัดฝึกอบรมในพื้นที่ โดยมีจัดฝึกอบรมในพื้นที่ต่าง ๆ ทั่วประเทศ โดยร่วมมือ กับหน่วยงานภาครัฐ ภาคเอกชน สภานศึกษา และชุมชน เพื่อให้ประชาชนสามารถเข้าถึงการอบรมได้สะดวก

๒) จัดฝึกอบรมผ่านระบบออนไลน์ โดยมีการพัฒนาแพลตฟอร์มออนไลน์สำหรับ การฝึกอบรม เพื่อให้ประชาชนสามารถเข้าถึงการอบรมได้ทุกที่ ทุกเวลา คือ DSD Online Training

๓) จัดฝึกอบรมรูปแบบพิเศษ เช่น การฝึกอบรมสำหรับผู้พิการ การฝึกอบรมสำหรับผู้สูงอายุ การฝึกอบรมสำหรับผู้ต้องขัง ฯลฯ

๑.๒ มีการประชาสัมพันธ์หลักสูตรการฝึกอบรมให้ประชาชนทราบอย่างทั่วถึง โดยใช้ช่องทางต่าง ๆ เช่น เว็บไซต์ สื่อสังคมออนไลน์ สื่อสิ่งพิมพ์ กิจกรรมส่งเสริมอาชีพ ฯลฯ

๑.๓ มีการพัฒนาระบบการรับสมัครเข้าอบรมให้สะดวก รวดเร็ว และโปร่งใส โดยใช้ระบบออนไลน์และระบบคัดเลือกผู้เข้าอบรมที่เป็นธรรม ซึ่งมีแนวทางดำเนินงานตามหลักประกันคุณภาพ การฝึกอบรมฝีมือแรงงาน

๒. กระทรวงแรงงานมีหลักเกณฑ์และวิธีการในการคัดเลือกสาขาอาชีพที่เปิดทำการสอน ในแต่ละหน่วยงานหรือในแต่ละจังหวัด ดังนี้

๒.๑ พิจารณาจากนโยบายของรัฐบาล แผนพัฒนาเศรษฐกิจและสังคมแห่งชาติ และแผนพัฒนาจังหวัด จากผลสำรวจความต้องการฝีมือแรงงานในตลาดแรงงานอย่างต่อเนื่อง โดยใช้ข้อมูลจากภาคธุรกิจ ภาคอุตสาหกรรม หน่วยงานภาครัฐ และสถิติต่าง ๆ เพื่อพิจารณาเปิดสอนสาขาอาชีพที่มีความต้องการสูงในพื้นที่นั้น ๆ ผ่านกลไกคณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช.)

๒.๒ พิจารณาจากศักยภาพของหน่วยงานในแต่ละจังหวัด เช่น ทรัพยากรบุคคล อุปกรณ์ เครื่องมือ สถานที่ และงบประมาณ เป็นต้นในการจัดฝึกอบรมสาขาอาชีพต่าง ๆ

๒.๔ พิจารณาความต้องการของประชาชนในพื้นที่ โดยสำรวจความต้องการของผู้สมัครศึกษาข้อมูลเกี่ยวกับอาชีพที่ผู้สมัครมีความสนใจ อาทิ ในพื้นที่ที่มีโรงงานอุตสาหกรรมอิเล็กทรอนิกส์ มีการเปิดสอนสาขาอาชีพที่เกี่ยวข้อง เช่น ช่างซ่อมเครื่องอิเล็กทรอนิกส์ ช่างประกอบแผงวงจร เป็นต้น และในพื้นที่ที่มีแหล่งท่องเที่ยว มีเปิดสอนสาขาอาชีพที่เกี่ยวข้อง เช่น พนักงานต้อนรับ พนักงานเสิร์ฟอาหารและเครื่องดื่ม การสร้างคอนเทนต์ท่องเที่ยว ฯลฯ

๓. ในการดำเนินการอบรมแรงงานมีข้อจำกัด ปัญหา หรืออุปสรรค ดังนี้

๓.๑ ด้านงบประมาณ : มีงบประมาณจำกัด ส่งผลต่อจำนวนหลักสูตร รอบการอบรม จำนวนผู้เข้าอบรม รวมไปถึงการจัดหาอุปกรณ์เครื่องมือ วัสดุฝึกอบรม สถานที่และเทคโนโลยีใหม่ ๆ ที่ใช้ในการฝึกอบรม

๓.๒ ด้านบุคลากร : มีจำนวนวิทยากรไม่เพียงพอ ส่งผลต่อประสิทธิภาพ คุณภาพและความหลากหลายของหลักสูตร

๓.๓ ด้านสถานที่ : มีสถานที่ฝึกอบรมไม่เพียงพอ โดยเฉพาะในบางพื้นที่ ส่งผลต่อโอกาสในการเข้าถึงการอบรม

๓.๔ ด้านข้อมูล : ขาดข้อมูลเกี่ยวกับความต้องการของตลาดแรงงาน ส่งผลต่อ การจัดฝึกอบรมที่ตรงกับความต้องการ

๓.๕ ด้านการประชาสัมพันธ์ : ยังมีช่องทางการประชาสัมพันธ์ที่จำกัด ส่งผลต่อ จำนวนผู้สมัครเข้าอบรม

๓.๖ ด้านเทคโนโลยี : มีการใช้เทคโนโลยีในการจัดฝึกอบรมไม่มากนัก ส่งผลต่อ ประสิทธิภาพ คุณภาพ และความหลากหลายของหลักสูตร

๓.๗ ด้านกฎระเบียบ : มีกฎระเบียบบางข้อที่อาจไม่เอื้อต่อการจัดฝึกอบรม ก็มีประสาทิตาม เฉพาะ การไม่สามารถจัดฝึกอบรมให้แก่แรงงานข้ามชาติได้

๓.๘ ด้านทัศนคติ : มีคนบางคนกลุ่มที่มองว่าการฝึกอบรมอาชีพเป็นทางเลือกหาย ๆ

๓.๙ ด้านเศรษฐกิจ : สภาควะเศรษฐกิจที่มีการเปลี่ยนแปลง ส่งผลต่อความต้องการแรงงานทักษะใหม่ ๆ